Št: 1089 - BK/2025  
24. 10. 2025

**Zadeva: VABILO NA USPOSABLJANJE**

Spoštovani,

Izguba vida pred posameznika postavlja različne izzive. Ljudje pa iščemo odgovore nanje. Slepi in slabovidni ljudje zmorejo veliko stvari. Včasih pa se vseeno zatakne in ko se zatakne, je prav, da nihče ne ostane sam in izključen! Zato na Zvezi društev slepih in slabovidnih Slovenije pripravljamo usposabljanje za:

* Prostovoljce, ki bi nam bili pripravljeni pomagati pri izvajanju različnih aktivnosti v okviru Programa za otroke, mlade in družine. V okviru tega programa pripravljamo: tabore, srečanja družin, prilagajamo igre… Aktivnosti, ki jih izvajamo v okviru tega programa so zelo raznolike. Zato se za vsakega, ki je pripravljen pomagati, gotovo najde nekaj zanimivega. V raznolikosti ekipe prostovoljcev vidimo prednost. Zelo veseli smo tudi slepih in slabovidnih prostovoljcev.
* Spremljevalce, ki so kakšno uro svojega časa pripravljeni nameniti spremstvu slepih in slabovidnih. Spremljevalci slepe in slabovidne spremljajo v okviru programa: Mreža spremljevalcev za preprečevanje socialne izključenosti slepih in slabovidnih. S tem programom si želimo doseči, da nihče v Sloveniji, ne bi ostal brez spremstva, ko ga potrebuje.

Če:

* želite nekaj svojega prostega časa nameniti drugim,
* radi delate z otroki,
* vas zanima svet slepih in slabovidnih.

Vas vabimo, da se nam pridružite na usposabljanju, ki bo potekalo **15. 11. 2025** v prostorih Knjižnice slepih in slabovidnih Minke Skaberne na Kotnikovi 32 v Ljubljani.

Za prijavo ali več informacij lahko pokličete Brigito Kosi na telefon: 01 4700 259 ali pišete na e-naslov: [info@zveza-slepih.si](mailto:info@zveza-slepih.si). Prijave sprejemamo do petka 7. 11. 2025.

Prosimo vas, da delite informacijo o usposabljanju.

Lepo vas pozdravljamo,

Pripravila: Brigita Kosi

Štefan Kušar Matej Žnuderl  
Glavni tajnik ZDSSS Predsednik